**14.08.2025.**

**E-pasta nosaukums:**

Sirds un asinsvadu slimību noteikšana ar SCORE metodi

**E-pasta teksts:**

Nacionālais veselības dienests (turpmāk - Dienests), atgādina, ka visiem pacientiem 40, 45, 50, 55, 60 un 65 gadu vecumā ir pieejams valsts apmaksāts *Sirds un asinsvadu slimību* (turpmāk - SAS) riska izvērtējums, izmantojot SCORE metodi. **Pirms SAS riska noteikšanas pacientam tiek veikta**:

* SAS un smēķēšanas anamnēzes izvērtēšana;
* ģimenes anamnēzes izvērtēšana;
* sistoliskā un diastoliskā asinsspiediena noteikšana;
* vidukļa apkārtmēra un ķermeņa masas indeksa noteikšana;
* kopējā holesterīna, ABL-holesterīna, ZBL-holesterīna un triglicerīdu noteikšana;
* sirds un miega artēriju auskultācija;
* EKG.

**SAS profilakse neattiecas uz augsta un ļoti augsta riska pacientiem, kuriem ir:**

* kardiovaskulāra slimība;
* pirmā vai otrā tipa cukura diabēts;
* smaga vai mērena hroniska nieru slimība ar glomerulu filtrācijas ātrumu, kas zemāks par 59 ml/min/1,73 m2;
* smaga (trešās pakāpes) arteriāla hipertensija;
* ģimenes jeb primāra hiperlipidēmija.

Samaksas apmērs par ģimenes ārsta praksē veiktu SAS riska noteikšanu, kas tiek veikta vienu reizi piecos gados, konkrētajam pacientam ar diagnozes (pamatdiagnozes vai blakusdiagnozes) kodu Z03.5 atbilstoši Starptautiskajam slimību klasifikatoram (SSK-10) un saskaņā ar tarifiem, kurus var atrast šeit: Sākums -> Profesionāļiem -> Pakalpojumu tarifi <https://www.vmnvd.gov.lv/lv/pakalpojumu-tarifi>

Ar visu informāciju par *SAS profilaksi* var iepazīties Dienesta mājas lapā sadaļā: Sākums -> Profesionāļiem -> Primārā veselības aprūpe -> Sirds un asinsvadu slimību profilakse <https://www.vmnvd.gov.lv/lv/sirds-un-asinsvadu-slimibu-profilakse> .

**Dienests vērš uzmanību, ka *SAS* profilakses nozīme šajā jomā ir īpaši nozīmīga — savlaicīgi identificējot paaugstinātu risku, iespējams novērst smagus saslimšanas gadījumus.**